— 186 — 



ligesindede Venner, Brødrene Galschiøt Sønner af Pastor G. iStokke- 

 marke. Fra sit 13. til 18. Aar gik han jævnlig paa Jagt og skød 

 Fugle, ikke af almindelig Jægerdrift, men for at lære dem nøjere 

 at kende. Og for at bevare dem bedre i Erindringen tegnede og 

 malede han dem med Vandfarve, og paa den Maade tilvejebragte 

 han i Løbet af de nævnte Aar en Samling Afbildninger af Fugle, 

 som endnu (or en stor Del er bevaret 2 ). Disse Afbildninger maa 

 i det hele taget siges at være forbavsende godt udførte, særlig naär 

 det erindres, at han ingen Vejledning havde. De er karakteristiske 

 og gengiver med overordentlig Omhu alle Enkeltheder, de er led- 

 sagede af nøjagtige Oplysninger om Tid og Sted, hvor Fuglen er 

 skudt, og er forsynede med Fuglenes danske og latinske Navne; 

 de vidner saaledes om den Alvor og Iver, hvormed det ornitholo- 

 giske Studium dreves. De botaniske Optegnelser fra disse Aar er 

 endnu bevarede fra 1846 af. De viser, at Rostrup har benyttet 

 Hornemanns Plantelære, og han synes tidlig at have været vel be- 

 vandret i den lollandske Flora. Optegnelserne bestaar væsentlig 

 af floristiske og fænologiske Iagttagelser, men indeholder undertiden 

 ogsaa Betragtninger af biologisk Art, saaledes om Forskellen mellem 

 de egentlige Foraarsplanter og andre, hvis Blomstring er bleven 

 afbrudt af Vinteren. 



Efter Konfirmationen blev den unge Rostrup anbragt paa Fa- 

 derens Kontor, hvor han virkede nogle Aar (1847 — 49) som Skriver ; 

 men Fritiden anvendtes til Studier i Naturen og til Læsning af 

 naturvidenskabelige Skrifter, samt til Studium af levende og døde 

 Sprog, i hvilken Henseende han blev opmuntret og vejledet af 

 Sognepræst Joh. Wegener i Halsted. Hans Virksomhed paa Gods- 

 kontoret tilfredsstillede ham imidlertid ikke; han følte Kald som 

 Naturforsker, og hans Hu stod til helt at følge dette Kald. Naar 

 Faderen ikke efterkom hans Ønske om at studere, var det vel til- 

 dels af økonomiske Grunde ; men en væsentlig Grund var ogsaa 

 den, at han holdt saa meget af ham og derfor ikke kunde bekvemme 

 sig til at lade ham rejse bort. Det lykkedes dog endelig Pastor 

 Wegener og Grev Frijs at udvirke, at han kom til at studere, og 



1 ) Den ene var den senere bekendte Gartner C. Galschiøt paa Ledreborg. 



2 ) Samlingen bestod oprindelig af 92 Afbildninger af 80 Arter, alle skudt i 

 Omegnen af Stensgaard. Den indeholder flere meget sjeldne Fugle. Den 

 blev kort før Rostrups Død efter Opfordring af Professor Boas skænket til 

 Landbohøjskolen. 



